Diari Oficial de la Generalitat Valenciana


Sumari del DOGV 7884, del 29-09-2016 (2016/7400)

Notificació de la interlocutòria dictada en el procediment d'expedient de domini per a la represa del tracte successiu número 1477/2014.
----------------------------------------------------------------------------------------------------------------------------------------

### Dades del document

Número de DOGV
:   7884

Data del DOGV
:   29-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7400


Organisme emissor
:   Jutjat de Primera Instància Número 12 de València

Tipus de document
:   Anunci

Notificació de la interlocutòria dictada en el procediment d'expedient de domini per a la represa del tracte successiu número 1477/2014. [2016/7400]  
En aquest procediment, expedient de domini represa del tracte número 001477/2014, seguit a instàncies de José Juste Marco, s'ha dictat la interlocutòria que té els antecedents de fet i la dispositiva que són com segueix:  
  
«Interlocutòria número 475/2016  
València, 14 de setembre de 2016  
«Antecedents de fet  
Primer. El procurador el senyor Mallea Catalá, en representació de José Juste Marco, assistit de la lletrada la senyora López de la Fuente, ha presentat un escrit pel qual promou expedient de domini sobre represa del tracte successiu respecte de la finca següent: finca 1738, inscrita al Registre de la Propietat de València, tom 638, llibre 24, secció 1 dels afores, foli 151, sítia al carrer de Loriguilla, 7, 4, 10.  
Segon. A l'escrit inicial es feia constar que el promotor és propietari de la finca a què es fa referència, adquirida mitjançant compra segons contracte privat subscrit en data 26 d'agost de 1971 amb Vicente Badía Bas, la qual es troba inscrita a nom de José Mora Ortiz i Vicenta Robles Ferrer, Enrique Herrero Aracil i María Lacosta Magraner, Gaspar Marqués Salas i Pilar Gómez Centano, Gloria Gómez Fabra i Elena Samper Vaya al registre de la propietat, segons el certificat que s'hi adjunta en compliment del requisit de l'article 201 de la Llei Hipotecària, els quals van transmetre la propietat al venedor del qual l'actor deriva, sense que inscriguera la seua titularitat al registre de la propietat. Així mateix, hi adjunta informació cadastral relativa al fet que la parcel·la que conforma aquesta finca consta a nom seu, sol·licitud que ell mateix va formular per a la contribució urbana de 5 de juliol de 1969 i el justificant de pagament de l'IBI de l'any 2013.  
Tercer. Admés a tràmit l'expedient, es va traslladar al ministeri fiscal i es va manar citar les persones que indica l'article 201 de la Llei Hipotecària, i es van publicar edictes de conformitat amb el que assenyala aquest precepte. Una vegada seguit l'expedient a través dels tràmits corresponents i rebut a prova, es va practicar la documental i testifical que consta en actuacions. Traslladat a la part, aquesta va sol·licitar que es dictara interlocutòria que disposara de conformitat amb la seua petició; el ministeri fiscal va emetre un informe negatiu pels motius que consten al seu escrit.  
Dispose  
Declarar justificada l'adquisició del domini sobre la finca a què fa referència aquest procediment, declare la represa del tracte registral, i que el seu domini s'inscriga a favor de José Juste Marco, amb la cancel·lació de les inscripcions de domini vigents.  
Una vegada siga ferma aquesta resolució, expediu-ne un testimoniatge literal que valdrà de títol suficient als efectes de portar a efecte la inscripció de la finca al Registre de la Propietat número 10 de València.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'ha de preparar mitjançant un escrit que cal presentar en aquest jutjat dins del termini de 20 dies hábiles comptadors des de l'endemà de la notificació, on ha d'exposar les al·legació en què es fonamente la impugnació, a més d'esmentar la resolució objecte d'apel·lació i els pronunciaments que impugna (art. 458 LEC), i amb l'acreditació prèvia d'haver consignat 50 euros en el compte de dipòsits i consignacions d'aquest jutjat indicant sempre en concepte de ?recurs?, seguit del codi ?02 civil apel·lació?. Aquests conceptes i codi s'han d'indicar després dels 16 dígits del compte expedient (separats per un espai), si es realitza mitjançant transferència bancària. S'han de realitzar tants ingressos diferenciats com resolucions objecte de recurs (DA 15a LO 1/2009, de 3 de novembre).  
Així ho dispose i firme.»  
I com a conseqüència del parador ignorat dels interessats, estenc aquesta cèdula perquè valga de notificació.  
  
València, 14 de setembre de 2016.- La lletrada de l'Administració de Justícia: Mónica Rubio Solanes.